08/06/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 2 de xuño do 2020 da X. T. da Coruña, polo que se somete a IP a solicitude de autorización admtva. previa, de construción e DUP, en concreto, da instalación de distribución eléctrica no concello de Bergondo(expte.-e.: IN407A2020/90-1)

Acordo do 2 de xuño do 2020 da Xefatura Territorial da Coruña, polo que se somete a información pública a solicitude de autorización administrativa previa, de construción e declaración de utilidade pública, en concreto, dunha instalación de distribución eléctrica no concello de Bergondo (expediente-e.: IN407A 2020/090-1) Expediente-e.: IN407A 2020/090-1. Solicitante: UFD Distribución Electricidad S. A. Denominación: regulamentación da LMT PED703 apoio núm.19, no lugar das Leiras. Concello: Bergondo. Características técnicas:  Treito liña eléctrica de media tensión aérea a 15 kV cunha lonxitude de 332 m, coa orixe no apoio núm.19 proxectado da LMT PED703, condutor tipo LA-110 mm 2 Al e remate no apoio núm.21 proxectado da LMT PED703. Lexislación de aplicación: 1. Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). 2. Lei 40/2015, do 1 de outubro, do réxime xurídico do sector público (BOE núm.236, do 2 de outubro de 2015). 3. Lei 24/2013, do 26 de decembro, do sector eléctrico (BOE núm.310, do 27 de decembro de 2013). 4. Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27 de decembro de 2000). 5. Resolución do 19 de febreiro de 2014, pola que se aproba o procedemento de autorización administrativa de construción, de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). 6. Lei do 16 de decembro de 1954, sobre expropiación forzosa (BOE núm.351, do 17 de decembro de 1954). 7. Decreto do 26 de abril de 1957 polo que se aproba o regulamento da Lei de expropiación forzosa (BOE núm.160, do 20 de xuño de 1957). A relación concreta e individualizada dos bens e dereitos afectados que se considera de necesaria expropiación figura no anexo que se xunta con este acordo. A declaración de utilidade pública, segundo o artigo 56 da Lei 24/2013, do sector eléctrico, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa. Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, núm.2, 2.º andar, 15071 A Coruña, no prazo de vinte días a partir do día seguinte ao da derradeira publicación deste acordo. A Coruña, 2 de xuño do 2020. Isidoro Martínez Arca Xefe territorial da Coruña ANEXO Expediente-e.: IN407A 2020/90-1. Solicitante: UFD Distribución Electricidad S. A. Denominación: regulamentación da LMT PED703 apoio núm.19, no lugar das Leiras. Concello: Bergondo. Relación de propietarias/os, bens e dereitos afectados Número de predio: 1. Paraxe: Longueira. Cultivo: eucaliptus. Propietaria/o: descoñecida/do. Afección de solo en pleno dominio:  Apoio núm.19.  M 2: 2,0. Número de predio: 2. Paraxe: Pena. Cultivo: eucaliptus. Propietaria/o: descoñecida/do. Afección de solo en pleno dominio:  Apoio núm.20.  M 2: 2,0. Número de predio: 3. Paraxe: Codesal-Cubos. Cultivo: eucaliptus. Propietaria/o: descoñecida/do. Afección de solo en pleno dominio:  Apoio núm.21.  M 2: 2,0.